ডায়নামিক সায়েন্স ফিকশন

ডায়নামিক সায়েন্স ফিকশন একটি মার্কিন পাল্প ম্যাগাজিন যার ছয়টি সংখ্যা ডিসেম্বর ১৯৫২ থেকে জানুয়ারি ১৯৫৪ সাল পর্যন্ত প্রকাশিত হয়েছিল। ফিউচার সায়েন্স ফিকশনের সহযোগী প্রকাশনা হিসেবে, এটিও রবার্ট ডব্লিউ. লাউনডেস সম্পাদনা করেছিলেন এবং প্রকাশক ছিলেন লুইস সিলবারক্লেইট। এতে কিছুসংখ্যক উল্লেখযোগ্য সাহিত্যিকদের লেখা প্রকাশিত হয়। এদের মধ্যে লাউনডেস এবং জেমস ব্লিসের "দ্য ডুপ্লিকেট ম্যান" এবং আর্থার সি. ক্লার্কের "দ্য পজেসড্" উল্লেখযোগ্য। পাল্প যুগের শেষ দিকে এই ম্যাগাজিনের যাত্রা শুরু হয়। পরবর্তীতে সিলবারক্লেইট ১৯৫৪ সালে ফিউচারকে একটি সংকলন আকারে রূপান্তরের কথা চিন্তা করেন। লাউনডেস ডায়নামিকের ক্ষেত্রে এরকম করতে চান নি বলে তিনি ম্যাগাজিনটি বন্ধ করে দেন। যদিও ১৯২০-এর আগেও বৈজ্ঞানিক কল্পকাহিনি প্রকাশিত হত, কিন্তু ১৯২৬ সালে হুগো জার্নসব্যাক প্রকাশিত পাল্প ম্যাগাজিন আমেজিং স্টোরিজ প্রকাশের আগ পর্যন্ত এই ধরনের লেখাগুলো একত্রে কখনও প্রকাশিত হয়নি। ১৯৩০-এর দিকে এই ক্ষেত্রটি রীতিমত জনপ্রিয় হয়ে ওঠে। ১৯৩৯ থেকে ১৯৪০ সালের মধ্যভাগ পর্যন্ত প্রকাশক লুইস সিলবারক্লেইট তিনটি বৈজ্ঞানিক কল্পকাহিনি ম্যাগাজিন প্রকাশ করেন: সায়েন্স ফিকশন, ফিউচার ফিকশন এবং সায়েন্স ফিকশন কোয়ার্টলি। দ্বিতীয় বিশ্বযুদ্ধের সময় কাগজের অভাব এবং বিক্রি কমে যাওয়ার ফলে এই প্রকাশনাগুলো বন্ধ হয়ে যায়। ১৯৫০ এবং ১৯৫১ সালে সিলবারক্লেইট ফিউচার ফিকশন এবং সায়েন্স ফিকশন কোয়ার্টলি ম্যাগাজিন দুটিকে পুনরুজ্জ্বীবিত করেন। সে বছরেই শুরু হয় ডায়নামিক সায়েন্স ফিকশন-এর প্রকাশনা। এটির প্রথম সংখ্যা প্রকাশিত হয় ১৯৫২ সালের নভেম্বর মাসে। এই তিনটি ম্যাগাজিনের সম্পাদক ছিলেন রবার্ট ডব্লিউ. লাউনডেস, যিনি সিলবারক্লেইটের পূর্বের ম্যাগাজিনগুলোরও সম্পাদক। ১৯৫৩-এর মাঝামাঝি সময়ে ম্যাগাজিনটির সার্কুলেশন হ্রাম পাওয়ায় সিলবারক্লেইট ম্যাগাজিনের অবদানকারীদের বেতন কমিয়ে দেন এবং বেতন দিতেও বিলম্ব করেন। এই সময়ে তিনি সায়েন্স ফিকশন স্টোরিজ ম্যাগাজিনের সংকলন ধরন নিয়ে নিরীক্ষায় ব্যস্ত ছিলেন এবং এর পরপরই তিনি ডায়নামিক সায়েন্স ফিকশন-এর কাজ বাতিল করে শুধুমাত্র সায়েন্স ফিকশন কোয়ার্টলিকে পাল্প ধরনে প্রকাশ করতে থাকেন। সিলবারক্লেইট প্রথমদিকে পর্যাপ্ত পরিমাণে খরচ করায় লাউনডেস ম্যাগাজিনের ভালোমান বজায় রাখতে সক্ষম হয়েছিলেন। এর কিছু বিখ্যাত গল্পগুলোর মধ্যে রয়েছে আর্থার সি. ক্লার্কের "দ্য পজেসড্" (মার্চ, ১৯৫৩); লেস্টার ডেল রে'র "আই এম টুমরো" (ডিসেম্বর, ১৯৫২) এবং জেমস ব্লিস ও লাউনডেসের উপন্যাস "দ্য ডুপ্লিকেটেড ম্যান" (আগস্ট, ১৯৫৩)। এই উপন্যাসে লাউনডেস "মাইকেল শেরমন" ছদ্মনাম ব্যবহার করেন। লাউনডেস বেশকিছু ভালোমানের নন-ফিকশন লেখাও প্রকাশ করেন; যার মধ্যে জেমস ই. গুনের "দ্য ফিলোসোফি অব সায়েন্স ফিকশন" (মার্চ ও জুন, ১৯৫৩-এর সংখ্যায় ধারাবাহিকভাবে প্রকাশিত হয়েছিল), এবং "দ্য প্লট ফর্মস অব সায়েন্স ফিকশন" (অক্টোবর, ১৯৫৩ এবং জানুয়ারি, ১৯৫৪ সংখ্যায় ধারাবাহিকভাবে প্রকাশিত হয়েছিল) উল্লেখযোগ্য। এই চারটি নিবন্ধ গুনের মাস্টার অব আর্টস থিসিসকে বিনির্মাণ করে।; এর পরপরই গুন একজন নামকরা বৈজ্ঞানিক কল্পকাহিনী সমালোচক হন। রবার্ট ডব্লিউ. লাউনডেস ডায়নামিক সায়েন্স ফিকশন ম্যাগাজিনের ছয়টি সংখ্যারই সম্পাদক ছিলেন। ম্যাগাজিনটি প্রথম থেকেই পাল্প ধরনে প্রকাশিত হত। এর সবক'টি সংখ্যারই মূল্য ছিল ২৫ সেন্ট; প্রথম চারটি সংখ্যার মোট পৃষ্ঠাসংখ্যা ছিল ১২৮, এবং শেষ দুটির পৃষ্ঠাসংখ্যা ছিল ৯৬। এর মধ্যের বেশকিছু সংখ্যা যুক্তরাজ্যের লেইচেস্টারের থ্রোপ এন্ড পোর্টার কর্তৃক পুনঃমুদ্রিত হয়। এগুলো ছিল জানুয়ারি, জুন এবং নভেম্বর ১৯৫৪-এর সংখ্যা, এবং ধরন ছিল পাল্প। এর মূল্য ছিল ১ ডলার এবং প্রতিটির পৃষ্ঠাসংখ্যা ছিল ৯৬। এর পরে যুক্তরাষ্ট্রে ডিসেম্বর ১৯৫২, জুন ১৯৫৩ এবং জানুয়ারি ১৯৫৪ এর সংখ্যাগুলো প্রকাশিত হয়। ডায়নামিক সায়েন্স ফিকশনে প্রকাশিত গল্পগুলোর কোনো সম্পূর্ণ সংকলন নেই, তবে ১৯৬০ সালের দিকে ইভান হাওয়ার্ড বেলমন্ট বুকস্ থেকে সিলবারক্লেইটের বেশকিছু প্রকাশনার সংকলন বের করেন, যার মধ্যে সিলবারক্লেইটের ম্যাগাজিনগুলোর বিষয়বস্তু সরাসরি অন্তর্ভুক্ত ছিল। এর মধ্যে ছিল: হাওয়ার্ড, ইভান, সম্পাদক (১৯৬৩)। ওয়ে আউট। নিউ ইয়র্ক: বেলমন্ট বুকস্। ; প্রকাশিত সাতটি গল্পের ছয়টিই ডায়নামিক সায়েন্স ফিকশন থেকে, বিশেষত এর প্রথম সংখ্যা হতে সংকলিত। হাওয়ার্ড, ইভান, সম্পাদক (১৯৬৩)। নোভেলেটস অব সায়েন্স ফিকশন। নিউ ইয়র্ক: বেলমন্ট বুকস্। ; প্রকাশিত আটটি গল্পের মধ্যে চারটিই ডায়নামিক সায়েন্স ফিকশন হতে সংকলিত। বৈজ্ঞানিক কল্পকাহিনির ঐতিহাসিক মাইক অ্যাশলির মতানুযায়ী এই প্রথমবারের মত কোনো পাল্প ম্যাগাজিন মাস্টার অব আর্টস থিসিস হিসেবে প্রকাশিত হয়। এডওয়ার্ডস ও নিকোলাস ১৯৯৩, পৃ. ১০৬৬–৬৮। অ্যাশলি ২০০৫, পৃ. ৪৪। টিম, অ্যাশলি এবং অ্যাশলি ১৯৮৫, পৃ. ১৯৬-১৯৮। পৃথকভাবে সংখ্যাসমূহ দেখুন। একটি অনলাইন সূচিপত্র পাওয়া যেতে পারে এখানে - "Magazine:Dynamic Science Fiction — Issue grid"। আল ভন রাফ। সংগ্রহের তারিখ ১০ আগস্ট ২০১৪।  রোয়াডেস ২০০৮, পৃ. ৭২। উদ্ধৃতি টিম, মার্শাল বি.; অ্যাশলি, মাইক; অ্যাশলি, মাইক (১৯৮৫)। "ডায়নামিক সায়েন্স ফিকশন"। সায়েন্স ফিকশন, ফ্যান্টাসি, অ্যান্ড ওয়্যার্ড ফিকশন ম্যাগাজিনস (ইংরেজি ভাষায়)। ওয়েস্টপোর্ট সিটি: গ্রিনউড প্রেস। আইএসবিএন 031321221X। এলসিসিএন 84011523।  অ্যাশলি, মাইক (২০০৫)। ট্রান্সফরমেশনস:দ্য স্টোরি অব দ্য সায়েন্স-ফিকশন ম্যাগাজিনস ফ্রম ১৯৫০ টু ১৯৭০ url-access=registration। লিভারপুল: লিভারপুল ইউনিভার্সিটি প্রেস। আইএসবিএন 0-85323-779-4।  এডওয়ার্ডস, ম্যালকোম; নিকোলাস, পিটার (১৯৯৩)। "এসএফ ম্যাগাজিনস"। ক্লুট, জন; নিকোলাস, পিটার। দ্য এনসাইক্লোপিডিয়া অব সায়েন্স ফিকশন। নিউ ইয়র্ক: সেন্ট মার্টিন'স প্রেস, ইনকর্পোরেট। পৃষ্ঠা ১০৬৬−৭১। আইএসবিএন 0-312-09618-6।  রোয়াডেস, শিরেল (২০০৮)। আ কমপ্লিট হিস্ট্রি অব আমেরিকান কমিক বুকস্। নিউ ইয়র্ক: পিটার লাং। আইএসবিএন 1433101106। ওসিএলসি 175290005।  উইকিমিডিয়া কমন্সে ডায়নামিক সায়েন্স ফিকশন সংক্রান্ত মিডিয়া রয়েছে। ইন্টারনেট অনুমানমূলক কথাসাহিত্য ডাটাবেসে ডায়নামিক সায়েন্স ফিকশন ধারাবাহিকের তালিকা পাল্প ম্যাগাজিন প্রকল্পে ডায়নামিক সায়েন্স ফিকশন